Drie kinders beseer in fratsongeluk by laerskool | Maroela Media
Drie kinders beseer in fratsongeluk by laerskool
Drie kinders is Maandagoggend beseer tydens ŉ fratsongeluk by ŉ laerskool in Wartburg, KwaZulu-Natal.
Russel Meiring, woordvoerder van ER24, het gesê die voorval het in Swayimane gebeur. Die dak van een van die klaskamers is deur ŉ sterk wind afgewaai en stukke daarvan het bo-op die kinders te lande gekom. Drie kinders, tussen sewe en 10 jaar oud, is beseer.
“Die kinders het gelukkig net geringe beserings opgedoen en nadat hulle deur paramedici ondersoek is, is hulle in die sorg van verpleegpersoneel by die plaaslike kliniek gelaat,” het Meiring gesê. Paramedici het na die skool teruggekeer om te verseker dat geen ander beserings aangemeld is nie en die toneel veilig is.
Die polisie was op die toneel om die voorval te ondersoek, het Meiring gesê.
[Luister] 50-jarige vrou vertel van angsnag in selle
Twee ‘renosterstropers’ aangekeer
Wouter · 3 jaar gelede
Dit is gn frats ongeluk as die klas se hele dak afgewaai het nie. Dit is die tweedehandse kontrakteur wat nie die kappe behoorlik ingebou het nie. So is drie kinders oorlede agv swak vakmanskap en wie gaan hiervoor blameer word. Seker apardheid?
Vicky · 3 jaar gelede
Die kinders is darm nie dood nie. Net beseer. Dankie tog daarvoor.
As ek na die foto’s kyk, dan kan mens duidelik sien kappe en sink is weg- dit kan net een ding beteken- swak vakmanskap!!!
So bou ‘n tenderpreneur mos ‘n nasie. Dankie tog niks en niemand dood. Seker gaan selfde bouer weer tender kry om skade te herstel?